કિન્તુ, આ બધાં સાધન કરતાં એક કર્મ કરવું કે ના કરવું એ વેરી વેરી યૌગિક છે. ફેસ ટુ ફેસ, રેડિયો-ટીવી-મૂવી-પેપર થકી અને આભાસી દુનિયાના તમામ મંચ પર માનવી-માનવીના સંબંધની વાતો ચર્ચાયા કરે છે. ગુડ. બટમ, એ તમામ ટોક્સમાં રિલેશનશિપના પડદા પરનું દિગ્દર્શન શરીરનાં આ રસાયણો કરે છે એ વાત અપવાદ સિવાય કહેવા-સાંભળવામાં નથી આવતી. કહેનાર ‘ને સાંભળનાર એ રસાયણોના પોતપોતાના કોઠામાં કેદ હોય છે. ભાવાર્થનું કહેવાનું કે એક માનવીને બીજા એક, અગિયાર કે એક સો માનવી વગર નથી જ ચાલવાનું, પરંતુ સંબંધ સંબંધ સંબંધની માળા જપવાથી શરીર ચોક્કસ પ્રકારનાં રસાયણોનું ગુલામ થાય છે. ટેક્સ્ટથી લઈને ટચનું બંધાણ શરીરની રાસાયણિક વ્યવસ્થા સાથે માયાવી મસ્તી કરે છે એ મજા કરનારને ભાન નથી હોતું. વિટામિન જે ફોર જોય ફક્ત રિલેશનશિપના તાબામાં નથી. બોડી એ જાદુ, જાદુગર ‘ને જાદુના ખેલ માણનાર કે ભોગવનાર ત્રણે છે. મજાની લ્હાયમાં દૈહિક નાતા પર આધારિત રહેવામાં ક્યાંક મન તમને દઝાડી ના દે. આફ્ટર ઓલ, હિત ‘ને હિટ ભિન્ન બાબત છે.